CELEX: 32005R1363
Language: lt
Date: 2005-08-18 00:00:00
Title: 2005 m. rugpjūčio 18 d. Komisijos reglamentas (EB) Nr. 1363/2005, uždraudžiantis melsvųjų molvių žvejybą ICES VI ir VII zonose (Bendrijos vandenys ir tarptautiniai vandenys) laivais, plaukiojančiais su Ispanijos vėliava

19.8.2005   
            
            
               LT
            
            
               Europos Sąjungos oficialusis leidinys
            
            
               L 214/61
            
         
      KOMISIJOS REGLAMENTAS (EB) Nr. 1363/2005
   2005 m. rugpjūčio 18 d.
   uždraudžiantis melsvųjų molvių žvejybą ICES VI ir VII zonose (Bendrijos vandenys ir tarptautiniai vandenys) laivais, plaukiojančiais su Ispanijos vėliava
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2002 m. gruodžio 20 d. Reglamentą (EB) Nr. 2371/2002 dėl žuvų išteklių apsaugos ir tausojančio naudojimo pagal Bendrąją žuvininkystės politiką (1), ypač į jo 26 straipsnio 4 dalį,
   atsižvelgdama į 1993 m. spalio 12 d. Tarybos reglamentą (EEB) Nr. 2847/93, nustatantį bendros žuvininkystės politikos kontrolės sistemą (2), ypač į jo 21 straipsnio 3 dalį,
   kadangi
   
               (1)
            
            
               2004 m. gruodžio 22 d. Tarybos reglamente (EB) Nr. 27/2005, nustatančiame Bendrijos žvejybos laivams tam tikrų giliavandenių žuvų išteklių žvejybos galimybes 2005 metais (3), yra nustatytos kvotos 2005 m.
            
         
               (2)
            
            
               Pagal Komisijai pateiktą informaciją šio reglamento priede nurodytų išteklių kiekis, sugautas laivais, kurie plaukioja su tame priede nurodytos valstybės narės vėliava arba kurie yra joje registruoti, jau viršijo 2005 m. suteiktą kvotą.
            
         
               (3)
            
            
               Todėl yra būtina uždrausti šių išteklių žvejybą, laikymą laivuose, perkrovimą ir iškrovimą,
            
         PRIĖMĖ ŠĮ REGLAMENTĄ:
   1 straipsnis
   Kvotos išnaudojimas
   Šio reglamento priede nurodytai valstybei narei skirta tame priede nurodytų išteklių žvejybos kvota 2005 m. laikoma išnaudota nuo tame priede nurodytos datos.
   2 straipsnis
   Draudimai
   Nuo šio reglamento priede nurodytos datos laivams, kurie plaukioja su tame priede nurodytos valstybės narės vėliava arba kurie yra joje registruoti, yra uždraudžiama gaudyti tame priede nurodytus išteklius. Po nurodytos datos yra draudžiama nurodytuose laivuose laikyti, perkrauti arba iškrauti minėtus išteklius.
   3 straipsnis
   Įsigaliojimas
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2005 m. rugpjūčio 18 d.
      
         
            Komisijos vardu
         
         Jörgen HOLMQUIST
         
         
            Žuvininkystės ir jūros reikalų generalinis direktorius
         
      
   
   
      (1)  OL L 358, 2002 12 31, p. 59.
   
      (2)  OL L 261, 1993 10 20, p. 1. Reglamentas su paskutiniais pakeitimais, padarytais Reglamentu (EB) Nr. 768/2005 (OL L 128, 2005 5 21, p. 1).
   
      (3)  OL L 12, 2005 1 14, p. 1. Reglamentas su paskutiniais pakeitimais, padarytais Reglamentu (EB) Nr. 1300/2005 (OL L 207, 2005 8 10, p. 1).
   
      PRIEDAS
      
                  Valstybė narė
               
               
                  Ispanija
               
            
                  Ištekliai
               
               
                  BLI/67-
               
            
                  Rūšys
               
               
                  Melsvoji molvė (Molva dypterygia)
               
            
                  Zona
               
               
                  VI, VII (Bendrijos vandenys ir tarptautiniai vandenys)
               
            
                  Data
               
               
                  2005 7 13